smcproject/ml-wiki-sentences huggingface dataset:
അവനെ അത് ഒരു ഭീമനെപ്പോലെ ശക്തനാക്കി.
അവൾക്ക് വിശ്രമിക്കേണ്ടിവന്നപ്പോൾ അവൻ ഒരു പാറയിൽ കയറി ഒരു വെളിച്ചം കണ്ടു.
അവിടെ അഭയം തേടാൻ നിർദ്ദേശിക്കാൻ അവൻ അമ്മയുടെ അടുത്തേക്ക് വന്നു.
അവൾക്കു കൂടുതൽ പോകാൻ കഴിയാതെ വന്നപ്പോൾ അവൻ അവളെ ചുമന്നു.
പക്ഷേ വെളിച്ചം കണ്ട ആ വീട് ട്രോളന്മാരുടെ വീടാണെന്ന് അവൾ കണ്ടു.
അവൻ നിർബന്ധിച്ചപ്പോൾ അവൾ ബോധരഹിതയായി.
20 അടി (6.1 മീറ്റർ) ഉയരമുള്ള ഒരു വൃദ്ധൻ അകത്തുണ്ടായിരുന്നു.
കുട്ടി അവനെ "മുത്തച്ഛൻ" എന്ന് വിളിച്ചു.
ആരും തന്നെ മുത്തച്ഛൻ എന്ന് വിളിക്കാതെ മുന്നൂറ് വർഷമായി താൻ അവിടെ ഇരിക്കുകയായിരുന്നുവെന്ന് അദ്ദേഹം പറഞ്ഞു.
അവർ സംസാരിച്ചു, വൃദ്ധൻ ഒരു കാളയെ കൊന്നുകൊണ്ട് അവർക്ക് അത്താഴം തയ്യാറാക്കി.
References Further reading Lacourcière, L. (1971).
"Le ruban qui rend fort (Conte-type 590)".
In: Les Cahiers des dix , (36), 235–297.
https://doi.org/10.7202/1025289ar External links The Blue Belt
ദ ബ്രൈഡ് ഓഫ് ലാമ്മർമൂർ ഇംഗ്ലീഷ് വിലാസം https://ml.wikipedia.org/wiki/The_Bride_of_Lammermoor
1819-ൽ പ്രസിദ്ധീകരിച്ച സർ വാൾട്ടർ സ്കോട്ട് എഴുതിയ ചരിത്ര നോവലാണ് ദ ബ്രൈഡ് ഓഫ് ലാമ്മർമൂർ .
ഈ നോവൽ തെക്ക്-കിഴക്കൻ സ്കോട്ട്ലൻഡിലെ ലമ്മർമുയിർ ഹിൽസിൽ സജ്ജീകരിച്ചിരിക്കുന്നു.
യുവതിയായ ലൂസി ആഷ്ടനും അവളുടെ കുടുംബ ശത്രുമായ എഡ്ഗാർ റാവൻസ്വുഡും തമ്മിലുള്ള ദുരന്ത പ്രണയത്തെക്കുറിച്ച് പറയുന്ന ഈ കഥ ഒരു യഥാർത്ഥ സംഭവത്തെ അടിസ്ഥാനമാക്കിയായിരുന്നു .
ദി ബ്രൈഡ് ഓഫ് ലാമർമൂറും എ ലെജൻഡ് ഓഫ് മോൺട്രോസും ഒരുമിച്ച് സ്കോട്ടിന്റെ ടെയിൽസ് ഓഫ് മൈ ലാൻഡ് ലോർഡ് സീരീസിന്റെ മൂന്നാമത്തേതായി അജ്ഞാതമായി പ്രസിദ്ധീകരിച്ചു.
1835-ൽ ഡോണിസെറ്റിയുടെ ലൂസിയ ഡി ലാമർമൂർ എന്ന ഓപ്പറയുടെ അടിസ്ഥാനം ഈ കഥയാണ്.
അവലംബം ↑ Scott, Walter (1819).
The Bride of Lammermoor.
പുറം കണ്ണികൾ http://www.walterscott.lib.ed.ac.uk/works/novels/lammermoor.html Page on The Bride of Lammermoor at the Walter Scott Digital Archive
ദ ബ്ലൂ ലഗൂൺ ഇംഗ്ലീഷ് വിലാസം https://ml.wikipedia.org/wiki/The_Blue_Lagoon
1980 ൽ പുറത്തിറങ്ങിയ ഹോളീവുഡ്‌ ചലച്ചിത്രം ആണ്‌ ' ദ ബ്ലൂ ലഗൂൺ' .
റന്റാൽ ക്ലീസർ ആണ്‌ സംവിധായകൻ.
ശാന്തസമുദ്രത്തിലെ ഒരു മനുഷ്യവാസമില്ലാത്ത ദ്വീപിൽ അകപ്പെടുന്ന ഒരു ആൺകുട്ടിയുടെയും പെൺകുട്ടിയുടെയും കഥയാണ്‌ ഈ സിനിമ പറയുന്നത്‌...
കാലം മുന്നോട്ട്‌ പോകവെ ഇരുവരും ആ വിജന ദ്വീപിൽ സന്തോഷമായി ജീവിക്കാൻ പഠിക്കുന്നു.
കുട്ടികൾ ബാല്യവും കൗമാരവും കടന്ന് യൗവനത്തിലെത്തുമ്പോൽ സിനിമ വഴിത്തിരിവിലേക്ക്‌ പ്രവേശിക്കുന്നു.
അഭിനേതാക്കൾ ബ്രൂക്ക് ഷീൽഡ്സ് as Emmeline Lestrange Christopher Atkins as Richard Lestrange Leo McKern as Paddy Button William Daniels as Arthur Lestrange Elva Josephson as Young Emmeline Glenn Kohan as Young Richard Alan Hopgood as Captain Gus Mercurio as Officer Bradley Pryce as Little Paddy Chad Timmermans as Infant Paddy ബഹുമതികൾ Nominee: Academy Award for Best Cinematography - Néstor Almendros Nominee: Saturn Award - Best Fantasy Film Nominee: Golden Globe Award , New Star of the Year - Christopher Atkins 1st Golden Raspberry Award Won: Worst Actress ( Brooke Shields ) Young Artist Awards Nominee: Best Major Motion Picture - Family Entertainment Nominee: Best Young Motion Picture Actor - Christopher Atkins Nominee: Best Young Motion Picture Actress - Brooke Shields അവലംബം പുറം കണ്ണികൾ The Blue Lagoon ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് The Blue Lagoon The Blue Lagoon ഓൾമുവീയിൽ റോട്ടൻ ടൊമാറ്റോസിൽ നിന്ന് The Blue Lagoon
പന്തളം രാജവംശം
കൊല്ലവർഷാരംഭങ്ങളിൽ കേരളത്തിൽ നിലനിന്നിരുന്ന ഒരു രാജവംശമാണ് പന്തളം രാജവംശം .
തമിഴകത്തെ പാണ്ഡ്യരാജവംശത്തിന്റെ ഒരു ശാഖയാണ്  ഈ രാജവംശം എന്ന് വിശ്വസിക്കുന്നു.
ശബരിമല ക്ഷേത്രവുമായുള്ള ബന്ധം ഈ വംശത്തിന് ഒരു വലിയ പദവി ഉണ്ടാക്കിക്കൊടുക്കുന്നു.
അയ്യപ്പൻ തൻെറ്റ കൂട്ടിക്കാലം ചെലവഴിച്ചത് പന്തളം കൊട്ടാരത്തിലാണെന്ന് ചരിത്രരേഖ ചരിത്രം
പാണ്ഡ്യദേശത്ത് നിന്ന് തിരുമല നായക്കനെ പേടിച്ചു ജീവരക്ഷക്ക് അഭയാർഥികളായി വന്നവരാണ് പന്തളം പ്രദേശങ്ങളിൽ അവിടുത്തെ ജന്മികളുടെ കാരുണ്യത്തോടെ സ്വന്തം ക്ഷത്രിയ വംശ ബന്ധം ഉയർത്തിക്കാട്ടി വസ്തുവകകൾ സമ്പാദിച്ചു കഴിഞ്ഞു പോന്നിരുന്നത്.
പലായനം ചെയ്ത ചെമ്പഴന്നൂർ ശാഖക്കാർ തിരുനെൽവേലിക്കടുത്തുളള 
വളളിയൂർ എന്ന ഗ്രാമത്തിൽ വാസം ഉറപ്പിക്കുകയും സമൂഹത്തിൽ മാന്യമായ സ്ഥാനമാനങ്ങൾ ലഭിക്കുകയും ചെയ്തു.
എന്നാൽ അഭ്യന്തര കലഹങ്ങൾ മൂലം ഇവർ തെങ്കാശിയിലേയ്ക്ക് മാറി.
അക്കാലത്ത് മധുരയിൽ അധികാരം പിടിച്ചടക്കിയ തിരുമല നായകൻ തൻെറ്റ മകളുടെ വിവാഹം ചെമ്പഴന്നൂർ കുടുംബത്തിലെ ഒരു യുവാവുമായി നടന്നുകാണാൻ ആഗ്രഹിച്ചിരുന്നു.
എന്നാൽ ശൂദ്രനായ തിരുമല നായ്കുമായി ബന്ധം പുലർത്താൻ ക്ഷത്രിയർ ആയിരുന്ന പാണ്ഡ്യ രാജാക്കന്മാർ തയ്യാറായിരുന്നില്ല, പാണ്ഡ്യ രാജാക്കന്മാർ ഇതിനെതിര് നിന്നപ്പോൾ നായക് അവരുടെ ശത്രുവായി മാറി.
തൻെറ്റ ശക്തമായ മറവപ്പടയുടെ പിൻബലത്തിൽ നായക് തെങ്കാശിയിൽ കനത്ത നാശനഷ്ടങ്ങൾ വരുത്തി.
സഹികെട്ട ചെമ്പഴന്നൂർ കുടുംബം ഇലത്തൂർ മണിയം എന്ന സ്ഥലത്തെത്തുകയും പുളിയങ്കുടിക്കടുത്തുളള മലമ്പ്രദേശങ്ങൾ വിലക്കുവാങ്ങുകയും ചെയ്തു.
അവിടെയും നായക് തൻെറ്റ അക്രമങ്ങൾ തുടർന്നപ്പോൾ ഈ രാജകുടുംബം ഏ.
ഡി 79-ാം ആണ്ടോടെ അച്ചൻകോവിൽ വഴി കോന്നിയിലെത്തി അവിടെ വാസമുറപ്പിച്ചു.
നിത്യ പൂജകൾക്കായി രാജകുടുംബം ഇവിടെ ഒരു ക്ഷേത്രം നിർമ്മിച്ചു.
ഇതാണ് ഇപ്പോഴത്തെ മുരിങ്ങമംഗലം ശ്രീ മഹാദേവർ ക്ഷേത്രം .
കൊളളക്കാരുടെ ചെയ്തികളാൽ സഹികെട്ട നാട്ടുകാർ നവാഗതരായ ഈ കുടുംബക്കാരെ തങ്ങളുടെ സംരക്ഷകരായ രാജാക്കന്മാരായി സ്വീകരിച്ചു.
അവർ പിന്നീട് ചെമ്പഴഞ്ഞി കോവിലകക്കാർ എന്ന പേരിൽ അറിയപ്പെട്ടു.
ചോളന്മാർ തിരുവിതാംകൂറിനെ ആക്രമിച്ചപ്പോൾ നാട്ടുകാർ കോവിലകത്തെ അംഗങ്ങളെ പന്തളത്തേക്ക് കൂട്ടിക്കൊണ്ടുപോയി രാജാധികാരം നൽകി വാഴിച്ചു.
അതോടെ നാട്ടിൽ സമാധാനവും ശാന്തിയും വന്നുചേർന്നു.
"കൈപ്പുഴ തമ്പാൻ" എന്ന നിലംബൂർ കോവിലകത്തെ ഇളമുറ തമ്പുരാൻ കോട്ടയത്ത് കൈപ്പുഴയിൽ അമന്തുർ കോവിലകത്തെ കുഞ്ഞുണ്ണി വർമ്മ തമ്പാൻ ദാനം നൽകിയ ഭൂമിയിൽ രാജ്യ വലിപ്പം വ്യാപിപ്പിച്ചു.
ഉദ്ദേശം കൊല്ലവർഷം 370 ഓടെ വിശാലമായ ഒരു രാജ്യം സ്ഥാപിതമാകുകയും ചെയ്തു.
പന്തളം വലിയകോയിക്കൽ കൊട്ടാരത്തിൻെറ്റ പിൻഭാഗം
ഇലന്തൂർ , അച്ചൻകോവിൽ, തെങ്കാശി , കോന്നി എന്നീ സ്ഥലങ്ങളും ശബരിമല വനപ്രദേശങ്ങളും ചേർന്ന വലിയൊരു രാജ്യമായി പന്തളം മാറി.
കൊല്ലവർഷം 290നും 340നും ഇടയിൽ എരുമേലി മുതൽ ശബരിമല വരെയുളള പ്രദേശങ്ങൾ അയ്യപ്പൻ രാജ്യത്തോട് കൂട്ടിച്ചർത്തതായി വിശ്വസിക്കുന്നു.
കൊല്ലവർഷം 345ൽ വേണാട് രാജാവായിരുന്ന ആദിച്ചവർമ്മൻ പന്തളം രാജ്യത്തിന് കുറേ ഭൂമി വിട്ടുകൊടുത്തതായി രേഖകൾ ഉണ്ട്.
മദ്ധ്യ തിരുവിതാംകൂറിൽ നടത്തിയ ആക്രമണങ്ങളിൽ നിന്ന് മാർത്താണ്ഡവർമ്മ പന്തളത്തെ ഒഴിവാക്കിയിരുന്നു.
ഇതിന് പ്രധാന കാരണം പന്തളം രാജ്യത്തിന് തിരുവിതാംകൂറുമായുളള സൗഹൃദബന്ധമായിരുന്നു.
പക്ഷേ ടിപ്പുവിൻെറ്റ പടയോട്ടസമയത്ത് തിരുവിതാംകൂർ പന്തളത്തിന് സെെനിക സഹായം നൽകിയിരുന്നു.
ഉദ്ദേശം 2,20,000 രൂപ സെെനിക ചെലവായി പന്തളത്തിന് കെട്ടിവെക്കേണ്ടി വന്നു.
പല തവണകളായും ശബരിമല ക്ഷേത്രത്തിലെ വരുമാനമുപയോഗിച്ചും കടം വീട്ടി വന്നു.
എന്നാൽ പിന്നീട് കടം വീട്ടാൻ പറ്റാതെയായപ്പോൾ തിരുവിതാംകൂറുമായുളള ഒരു ഉടമ്പടി പ്രകാരം പന്തളം രാജ്യം മുഴുവനായി തീറെഴുതി നൽകേണ്ടി വന്നു.
ഉടമ്പടി പ്രകാരം പന്തളം രാജകുടുംബത്തിലെ ഒാരോ അംഗത്തിനും ഒരു നിശ്ചിത തുക എല്ലാ മാസവും നൽകിപോന്നു.
ശബരിമലയുൾപ്പടെ രാജകുടുംബത്തിന് കീഴിലുണ്ടായിരുന്ന ക്ഷേത്രങ്ങളുടെ അവകാശവും തിരുവിതാംകൂറിൻെറ്റ കെെകളിലായി.
പത്തനംതിട്ട ജില്ല രൂപീകരിക്കുന്നതിന് മുമ്പുവരെ പന്തളം ആലപ്പുഴ ജില്ലയിലെ മാവേലിക്കര താലൂക്കിലായിരുന്നു ഉൾപ്പെടുത്തിയിരുന്നത്.
അയ്യപ്പനുമായുളള ബന്ധം
പന്തളം രാജവംശജർ ഭാർഗവ ഗോത്രത്തിൽ പെട്ടവരാണെന്നാണ് വിശ്വസിക്കുന്നത്.
എന്നാൽ കേരളത്തിലെ മറ്റു ക്ഷത്രിയ വംശജർ വിശ്വാമിത്ര ഗോത്രത്തിൽ പെട്ടവരാണ്.
എന്നാൽ കേരളത്തിലെ മറ്റ് രാജവംശങ്ങളുമായുള്ള ബന്ധം കാരണം പില്ക്കാലത്ത് പന്തളം രാജവംശം നായർ കുലത്തിൽ ലയിച്ചു.
പന്തളരാജനായിരുന്ന രാജ രാജശേഖരൻ നായാട്ടിനായി പോയപ്പോൾ പമ്പാ നദിക്കരയിൽ നിന്ന് ഒരു ശിശുവിന്റെ കരച്ചിൽ കേൾക്കുകയുണ്ടായി.
ശബ്ദം കേട്ട ദിക്കിലേക്ക് പോയ രാജാവ് അവിടെ ഒരു കോമള വദനനായ കഴുത്തിൽ മണിയോടുകൂടിയ ഒരു ശിശുവിനെ കണ്ടു.
കുട്ടികൾ ഇല്ലാതെയിരുന്ന രാജാവിന് ഇശ്വരൻ തനിക്കു തന്ന വരമാണ് ഈ ശിശുവെന്ന് വിശ്വസിച്ചു.
ആ സമയം അവിടെ ആഗതനായ അഗസ്ത്യ മഹർഷി രാജാവിൻെറ്റ വ്യാകുലതകൾ അകറ്റികൊണ്ടു പറഞ്ഞു; പ്രമാണം:Pandalam raja hunting.jpg നായാട്ടിന് പുറപ്പെടുന്ന രാജശേഖര രാജാവ്
"മഹാരാജാവേ, ഈ ബാലനെ കൊട്ടാരത്തിൽ കൊണ്ടുപോയി പുത്രനായി വളർത്തുക. ഈ കഴുത്തിൽ കാണുന്ന മണി നോക്കൂ. അതുതന്നെ ദിവ്യത്വത്തിൻെറ്റ ലക്ഷണമാണ്. ഇവനെ മണികണ്ഠൻ എന്ന് വിളിക്കാം. ഇവൻ നിമിത്തം രാജ്യത്തിനും രാജവംശത്തിനും അളവറ്റ ശ്രേയസ്സുകൾ ഉണ്ടാകും."
ഗുരുകുല വിദ്യാഭ്യാസത്തിന് ശേഷം ചീരപ്പൻചിറ കളരിയിൽ നിന്ന് കളരിമുറകൾ അഭ്യസിച്ച മണികണ്ഠനെ പന്തളരാജൻ യുവരാജാവായി വാഴിക്കാൻ തീരുമാനിച്ചു.
എന്നാൽ മണികണ്ഠനോട് അസൂയ പുലർത്തിയിരുന്ന മന്ത്രി പല കുതന്ത്രങ്ങളുമുപയോഗിച്ച് രാജ്ഞിയെ പാട്ടിലാക്കി.
മണികണ്ഠനെ അളവറ്റ് സ്നേഹിച്ചിരുന്ന രാജ്ഞി മന്ത്രിയുടെ പൊളളയായ വാക്കുകൾ കേട്ട് അവർ മെനഞ്ഞ പദ്ധതികൾ പ്രകാരം കഠിനമായ വയറുവേദന നടിച്ചു.
കൊട്ടാരം വെെദ്ധ്യർ മന്ത്രിയുടെ നിർദ്ദേശപ്രകാരം രാജ്ഞിയുടെ കലശലായ വയറുവേദനക്ക് പുലിപ്പാൽ മാത്രമാണ് ഏക ഉപായമെന്ന് പറഞ്ഞു.
അവതാര ഉദ്ദേശം പൂർത്തിയാകാൻ സമയമായതിനാലാണ് നല്ലവളായ രാജ്ഞി പോലും മന്ത്രിയുടെ വാക്കുകളെ വിശ്വസിച്ചത്.
ആരെക്കൊണ്ടും നടക്കില്ല എന്ന് വിചാരിച്ചത് മണികണ്ഠൻ ഏറ്റെടുത്തു.
പുലിപ്പാലിനായി കൊടും കാട്ടിലേക്ക് പുറപ്പെട്ട മണികണ്ഠൻ മഹിഷിയെ നിഗ്രഹിച്ച് ഒരു പറ്റം പുലികളുമായി പന്തളത്തെത്തി.
ഇതുകണ്ടവർ നാലുപാടും ചിതറി ഓടി.
മണികണ്ഠൻ ഒരു സാധാരണ മനുഷ്യനല്ലെന്ന് മനസ്സിലാക്കിയ രാജാവും രാജ്ഞിയും മന്ത്രിയും കൊട്ടാരത്തിലുണ്ടായിരുന്ന മറ്റുളളവരും മണികണ്ഠനെ തൊഴുതു വണങ്ങി.
തൻറ്റെ അവതാര ഉദ്ദേശം പൂർത്തീകരിച്ച മണികണ്ഠൻ രാജാവിനോട് ശബരിമലയിൽ തനിക്കായി ഒരു ക്ഷേത്രം പണിയണമെന്നും തന്നെ പോകുവാൻ അനുവദിക്കണമെന്നും അഭ്യർത്ഥിച്ചു.
അനന്തരം അപ്രത്യക്ഷനായ മണികണ്ഠനെ അയ്യനെ എന്നും അപ്പനെ എന്നും ജനങ്ങൾ വിളിച്ചു.
ഇപ്രകാരമാണ് മണികണ്ഠന് അയ്യപ്പൻ എന്ന പേര് ലഭിച്ചത്.
പാണ്ഡ്യേശ വംശതിലകം കേരള കേളിവിഗ്രഹം ആർത്തത്രാണപരം ദേവം ശാസ്താരം പ്രണമാമ്യഹം
ഈ വന്ദനശ്ലോകത്തിൽ പാണ്ഡ്യേശ വംശതിലകനും കേരളത്തിലെ കേളീവിഗ്രഹനുമായ ശാസ്താവിനെയാണ് വർണ്ണിച്ചിരിക്കുന്നത്.
ഇതിൽ കീർത്തിക്കുന്നത് പാണ്ഡ്യ രാജവംശത്തെയാണ്.
പന്തളം കൊട്ടാര സമുച്ചയം
പന്തളം രാജവംശത്തിൻെറ്റ വാസസ്ഥലമായ പന്തളം കൊട്ടാരം അച്ചൻകോവിലാറിന്റെ കരയിലാണ് സ്ഥിതിചെയ്യുന്നത്.
കേരളീയ വാസ്തുശില്പ കലയുടെ ഒരു ഉത്തമ ഉദാഹരണമാണ് ഈ കൊട്ടാരം.
പഴയ കൊട്ടാരത്തിന്റെ ഭൂരിഭാഗവും കാലപ്പഴക്കത്താൽ നശിച്ചെങ്കിലും ചുരുക്കം ചില ഭാഗങ്ങൾ ഇപ്പോഴും നിലനിൽക്കുന്നു.
കൈപ്പുഴ തമ്പാന്റെ മാളിക ആയിരുന്നു .
അദ്ദേഹത്തിന്റെ മരണശേഷം പന്തളം രാജകുടുംബം അവിടെ താമസം തുടങ്ങുകയായിരുന്നു .
പന്തളം രാജ വംശത്തിന് 500 വർഷത്തെ പഴക്കമാണ് ചരിത്രത്തിലെ രേഖകൾ അടയാളപ്പെടുത്തുന്നത് .
വലിയകോയിക്കൽ ക്ഷേത്രം പന്തളം വലിയകോയിക്കൽ ശാസ്താ ക്ഷേത്രം
അച്ചൻകോവിലാറിന്റെ കരയിൽ സ്ഥിതി ചെയ്യുന്ന ഈ ക്ഷേത്രം അയ്യപ്പന്റെ നിത്യ പൂജകൾക്കായി രാജശേഖര രാജാവ് നിർമ്മിച്ചതാണ്.
കൊട്ടാര സമുച്ചയത്തിനുളളിൽ സ്ഥിതി ചെയ്യുന്ന ക്ഷേത്രത്തിൽ വിഗ്രഹത്തിന് പകരം 12 സാളഗ്രാമങ്ങളാണുളളത്.
എല്ലാ വർഷവും ധനു 28ന് മകരവിളക്കിന് മുമ്പായി തുടങ്ങുന്ന "തിരുവാഭരണ ഘോഷയാത്ര" വലിയകോയിക്കൽ ക്ഷേത്രത്തിൽ നിന്നാണ് ആരംഭിക്കുന്നത്.
കെെപ്പുഴ ക്ഷേത്രം
കൊട്ടാരത്തിൻെറ്റ കീഴിലുളള ശിവക്ഷേത്രവും തിരുവിതാംകൂർ ദേവസ്വം ബോർഡിൻെറ്റ കീഴിലുളള ശ്രീകൃഷ്ണ ക്ഷേത്രവുമാണ് ഈ സമുച്ചയത്തിലുളളത്.
നരസിംഹമൂർത്തിയുടെ പ്രതിഷ്ഠയുണ്ടായിരുന്നപ്പോൾ കൊട്ടാരത്തിൽ പല അനിഷ്ഠ സംഭവങ്ങള ഉണ്ടാകുകയും പിന്നീട് പണ്ഡിതന്മാരുടെയും ജോത്സ്യന്മാരുടെയും നിർദ്ദേശ പ്രകാരം സന്താനഗോപാലപ്രതിഷ്ഠ നടത്തുകയും ചെയ്തു.
കൊച്ചുകോയിക്കൽ തേവാരപ്പുര
വടക്കേകൊട്ടാരത്തിലും നാലുകെട്ടിലുമായുളള തേവാരപ്പുരകളിൽ 28 ദേവീ ദേവന്മാരുടെ പ്രതിഷ്ഠകളുണ്ട്.
ഇവിടെയുളള മധുര മീനാക്ഷിപ്രതിഷ്ഠ പന്തളം രാജവംശത്തിന് പാണ്ഡ്യരുമായുളള ബന്ധത്തെ സൂചിപ്പിക്കുന്നു.
സ്ട്രോങ്ങ് റൂം
വലിയകോയിക്കൽ ക്ഷേത്രത്തിന് വടക്കായി സ്ഥിതി ചെയ്യുന്ന സ്ട്രോങ്ങ് റൂമിലാണ് അയ്യപ്പൻെറ്റ തിരുവാഭരണങ്ങൾ സൂക്ഷിച്ചിരിക്കുന്നത്.
മണ്ഡല-മകരവിളക്ക് സമയത്ത് ഭക്തർക്ക് ഈ തിരുവാഭരണങ്ങൾ കാണുവാനുളള അവസരം ലഭിക്കും.
ധനു 28ന് പുലർച്ചെ ഇവ വലിയകോയിക്കൽ ക്ഷേത്രത്തിലേക്ക് കൊണ്ടുപോകുകയും അവിടെ നിന്ന് ഘോഷയാത്രയുടെ അകംബടിയോടെ ശബരിമലയിലേയ്ക്കും കൊണ്ടുപോകുന്നു.
പുത്തൻ കോയിക്കൽ
കൊട്ടാര സമുച്ചയങ്ങളിൽ ഏറ്റവും പഴക്കം ചെന്നയിൽ ഒന്നാണിത്.
കൊട്ടാരത്തിലെ സ്ത്രീകൾ ഉപയോഗിച്ചിരുന്ന ഒരു കുളം ഈ സമുച്ചയത്തിന് കീഴിലായി സ്ഥിതി ചെയ്യുന്നു.
പന്തളം രാജകുടുംബത്തിലെ പ്രശസ്ത വ്യക്തികൾ
പന്തളം കേരളവർമ്മ മഹാകവി പന്തളം കേരളവർമ്മ
കവിയും പ്രസാധകനും ആയിരുന്ന മഹാകവി പന്തളം കേരളവർമ്മ എന്നറിയപ്പെടുന്ന കേരളവർമ്മ പന്തളം രാജകുടുംബാംഗമായിരുന്നു.
തന്റെ 12-ആം വയസ്സിൽ സംസ്കൃത കവിതകൾ എഴുതിത്തുടങ്ങിയ അദ്ദേഹം 19-ആം വയസ്സിൽ മലയാള കവിതകളും എഴുതിത്തുടങ്ങി.
ദൈവമേ കൈ തൊഴാം എന്ന പ്രശസ്തമായ പ്രാർത്ഥനാഗാനം അദ്ദേഹത്തിന്റെ രചനകളിൽ ഒന്നാണ്.
വി.എസ്. വല്യത്താൻ
കേരളത്തിൽ അറിയപ്പെടുന്ന ചിത്രകാരനും യഥാതഥശൈലിയിലുള്ള ചിത്രരചനയിൽ നൈപുണ്യം തെളിയിച്ച വ്യക്തിയായിരുന്നു വി.എസ്. വല്യത്താൻ.
കേരള സർക്കാർ ഏർപ്പെടുത്തിയ പ്രശസ്തമായ രാജാ രവിവർമ്മ പുരസ്കാരം ഇദ്ദേഹം 2006-ൽ നേടിയിട്ടുണ്ട്.
കൊട്ടാരവുമായി ബന്ധപ്പെട്ട ചില ആചാരങ്ങൾ പന്തളം കൊട്ടാരത്തിലെ വലിയ തമ്പുരാന് പതിനെട്ടാംപടി ചവിട്ടാനുളള അനുവാദമില്ല.
ഉപനയനം കഴിയാത്ത ആൺകുട്ടികൾക്കും സ്ത്രീകൾക്കും ശബരിമല തീർത്ഥാടനത്തിൽ പങ്കെടുക്കുവാൻ കഴിയില്ല.
മകരവിളക്ക് ദിവസം കൊട്ടാരത്തിലെ ഒരു അംഗവും ശബരിമലയിൽ പോകാറില്ല.
പന്തളം രാജകുടുംബാംഗങ്ങൾക്ക് ഇരുമുടികെട്ട് നിർബന്ധമല്ല.
കൊട്ടാരത്തിലെ ഏതെങ്കിലും ഒരു അംഗം മരിച്ചാൽ പന്തളം വലിയകോയിക്കൽ ക്ഷേത്രം 12 ദിവസത്തേക്ക് അടച്ചിടും.
ഇതും കാണുക പന്തളം പന്തളം കൊട്ടാരം അയ്യപ്പൻ തിരുവാഭരണം പാണ്ഡ്യർ * നായർ * ക്ഷത്രിയർ * ചന്ദ്രവംശം അവലംബം പുറത്തേക്കുളള കണ്ണികൾ Pandalam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Information portal about Pandalam Archived 2016-08-22 at the Wayback Machine .
Official website of Pandalam
പന്തളം സുധാകരൻ
കവിയും ഗാനരചയിതാവുമായ കേരളത്തിൽ നിന്നുള്ള മുതിർന്ന കോൺഗ്രസ് (ഐ) നേതാവും മുൻ മന്ത്രിയുമാണ് പന്തളം സുധാകരൻ.
(ജനനം : 20 നവംബർ 1955) 1991 മുതൽ 1995 വരെ കെ. കരുണാകരൻ മന്ത്രിസഭയിലും 1995-1996 വരെ എ.കെ. ആൻ്റണി മന്ത്രിസഭയിലെയും പിന്നോക്ക ക്ഷേമം, എക്സൈസ് എന്നീ വകുപ്പുകളുടെ ചുമതലയുള്ള മന്ത്രിയായും പ്രവർത്തിച്ചു.
1982 മുതൽ 1996 വരെ വണ്ടൂരിൽ നിന്നുള്ള നിയമസഭാംഗമായിരുന്നു .
പത്തനംതിട്ട ജില്ലയിലെ അടൂർ താലൂക്കിലെ പന്തളത്ത് കൊച്ചാദിച്ചൻ്റെയും കാർത്യായനിയുടേയും മകനായി 1955 നവംബർ 20ന് ജനിച്ചു.
ബി.എ ആണ് വിദ്യാഭ്യാസ യോഗ്യത.
ടി.കെ.സുധാകരൻ എന്നതാണ് ശരിയായ പേര്.
പിന്നീട്  സ്ഥലപ്പേര് കൂട്ടിച്ചേർത്ത് പന്തളം സുധാകരൻ എന്നറിയപ്പെട്ടു.
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴിയാണ് പൊതുരംഗപ്രവേശനം.
കെ.എസ്.യുവിൻ്റെ സംസ്ഥാന വൈസ് പ്രസിഡൻറും ജനറൽ സെക്രട്ടറി എന്നീ നിലകളിൽ പ്രവർത്തിച്ച സുധാകരൻ 1990 മുതൽ 1992 വരെ യൂത്ത് കോൺഗ്രസിൻ്റെ സംസ്ഥാന പ്രസിഡൻറായിരുന്നു.
പ്രധാന പദവികളിൽ 1978-1982 : കെ.എസ്.യു, സംസ്ഥാന വൈസ് പ്രസിഡൻ്റ്, ജനറൽ സെക്രട്ടറി 1982-1989 : യൂത്ത് കോൺഗ്രസ്, സംസ്ഥാന വൈസ് പ്രസിഡൻറ്, ജനറൽ സെക്രട്ടറി 1982 : നിയമസഭാംഗം, വണ്ടൂർ (1) 1987 : നിയമസഭാംഗം, വണ്ടൂർ (2) 1990-1992 : യൂത്ത് കോൺഗ്രസ്, സംസ്ഥാന പ്രസിഡൻറ് 1991 : നിയമസഭാംഗം, വണ്ടൂർ (3) 1991-1995 : സംസ്ഥാന യുവജനകാര്യ, പിന്നോക്കക്ഷേമ വകുപ്പ് മന്ത്രി 1995-1996 : സംസ്ഥാന എക്സൈസ് വകുപ്പ് മന്ത്രി 1996-ലെ നിയമസഭ തിരഞ്ഞെടുപ്പിൽ വണ്ടൂരിൽ നിന്ന് വീണ്ടും മത്സരിച്ചെങ്കിലും സി.പി.എമ്മിലെ എൻ.കണ്ണനോട് പരാജയപ്പെട്ടു.
1999-ലെ ലോക്സഭ തിരഞ്ഞെടുപ്പിൽ ഒറ്റപ്പാലത്ത് നിന്ന് മത്സരിച്ചെങ്കിലും സി.പി.എമ്മിലെ എസ്.അജയകുമാറിനോട് പരാജയപ്പെട്ടു.
2001-ലെ നിയമസഭ തിരഞ്ഞെടുപ്പിൽ കുന്നത്തൂരിൽ നിന്ന് മത്സരിച്ചെങ്കിലും ആർ.എസ്.പിയിലെ കോവൂർ കുഞ്ഞുമോനോട് പരാജയപ്പെട്ടു.
2011-ലെ നിയമസഭ തിരഞ്ഞെടുപ്പിൽ അടൂരിൽ നിന്ന് മത്സരിച്ചെങ്കിലും സി.പി.ഐയിലെ ചിറ്റയം ഗോപകുമാറിനോട് പരാജയപ്പെട്ടു.
2016-ലെ നിയമസഭ തിരഞ്ഞെടുപ്പിൽ കോങ്ങാട് നിന്ന് മത്സരിച്ചെങ്കിലും സി.പി.എമ്മിലെ കെ.വി.വിജയദാസിനോട് പരാജയപ്പെട്ടു.
മറ്റ് പദവികളിൽ എം.ജി. യൂണിവേഴ്സിറ്റി, സിൻഡിക്കേറ്റ് മെമ്പർ സെനറ്റ് മെമ്പർ, കാലിക്കറ്റ് യൂണിവേഴ്സിറ്റി കെ.പി.സി.സി ജനറൽ സെക്രട്ടറി, എക്സിക്യൂട്ടീവ് കമ്മറ്റി അംഗം എ.ഐ.സി.സി അംഗം തിരുവനന്തപുരം ദൂരദർശൻ കേന്ദ്ര അഡ്വൈസറി ബോർഡംഗം ജൂറി മെമ്പർ, കേരള സ്റ്റേറ്റ് ഫിലിം അവാർഡ് കമ്മറ്റി ഡയറക്ടർ, കേരള ചലച്ചിത്ര വികസന കോർപ്പറേഷൻ, ജയ്ഹിന്ദ് ടിവി കെ.ടി.ഡി.സി ചെയർമാൻ വൈസ് ചെയർമാൻ, മലയാള സിനിമ ടെക്നിഷ്യൻ അസോ.
(മാക്ട) കേരള കലാമണ്ഡലം എക്സിക്യൂട്ടീവ് ബോർഡംഗം കെ.പി.സി.സി വക്താവ് ഗാനരചയിതാവ്
പന്തളം സുധാകരൻ എഴുതിയ ഗാനങ്ങൾ എൻ്റെ മൗനരാഗമിന്ന് നീയറിഞ്ഞുവോ...
(ചിത്രം : കൊട്ടാരം വീട്ടിൽ അപ്പൂട്ടൻ 1998) വാരിളം തിങ്കൾ...
(പാളയം 1994) മുകിലിൻ്റെ പൊൻ തേരിൽ...
കുമ്മാട്ടിപ്പാട്ടിൻ്റെ...
(ആകാശത്തിനു കീഴെ 1992) നീഹാരമായ്..
നീഹാരമായ് പ്രിയ രാധികെ...
(കൊട്ടും കുരവയും 1987) ധനുമാസക്കുളിരല ചൂടി...
തുമ്പി മഞ്ചലേറി വാ...
(മഴ പെയ്യുന്നു മദ്ദളം കൊട്ടുന്നു 1986) കൊഞ്ചും നിൻ ഇമ്പം...
(താളവട്ടം 1986) യാമങ്ങൾ ചിലങ്ക കെട്ടി...
(കാര്യം കാണാനൊരു കള്ളച്ചിരി 1986) അമൃതം ചൊരിയും പ്രിയഗീതം...
(കട്ടുറുമ്പിന് കാതുകുത്ത് 1986) തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 (എസ്.സി.) അടൂർ നിയമസഭാമണ്ഡലം ചിറ്റയം ഗോപകുമാർ സി.പി.ഐ. , എൽ.ഡി.എഫ്. പന്തളം സുധാകരൻ കോൺഗ്രസ് (ഐ.) , യു.ഡി.എഫ്. അവലംബം
പന്താവൂർ ഇംഗ്ലീഷ് വിലാസം https://ml.wikipedia.org/wiki/Panthavoor പന്താവൂർ പന്താവൂർ 10°45′13″N 76°01′16″E ﻿ / ﻿ 10.753526°N 76.02116°E ﻿ / 10.753526; 76.02116 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല മലപ്പുറം ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 679 575 +91 494 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ മലപ്പുറം ജില്ലയിലെ പൊന്നാനി താലൂക്കിൽ പെട്ട ആലംകോട് പഞ്ചായത്തിലെ ഒരു ചെറു ഗ്രാമമാണ് പന്താവൂർ .
തൃശൂർ - കോഴിക്കോട് ഹൈവേയിൽ ചങ്ങരംകുളത്തിനും എടപ്പാളിനുമിടയിലാണ് ഈ ഗ്രാമം സ്ഥിതി ചെയ്യുന്നത്.
താഴെ പന്താവൂർ, പന്താവൂർ പാലം എന്നീ രണ്ട് ബസ്സ്റ്റോപ്പുകൾ അടുത്തടുത്തായി സ്ഥിതിചെയ്യുന്നു പന്താവൂർ പാലം സ്റ്റോപ്പിൽ നിന്നു കിഴക്കോട്ടു പോകുന്ന റോഡ് പെരുമുക്കിൽ എത്തിച്ചേരുന്നു| പെരുമുക്ക് ശ്രീകാരേക്കാട്ഭഗവതിക്ഷത്രം .
↑ തദ്ദേശ സ്വയംഭരണ വകുപ്പ് ↑ തദ്ദേശ സ്വയംഭരണ വകുപ്പ്
പന്തിപ്പൊയിൽ
വയനാട് ജില്ലയിലെ പടിഞ്ഞാറത്തറ ഗ്രാമപഞ്ചായത്തിൽ ഉൾപ്പെടുന്ന പ്രദേശമാണ് പന്തിപ്പൊയിൽ .
കൽപ്പറ്റയിൽ നിന്ന് 20 കി.
മി അകലെ സ്ഥിതി ചെയ്യുന്ന ഗ്രാമമാണിത്.
പന്തീരാങ്കാവ് ഇംഗ്ലീഷ് വിലാസം https://ml.wikipedia.org/wiki/Pantheeramkavu
കോഴിക്കോട് ജില്ലയുടെ തെക്ക് ഭാഗത്തുള്ള ഒരു പട്ടണമാണ് പന്തീരാങ്കാവ് .
കൈലമഠം എന്ന പേരിൽ അറിയപ്പെട്ടിരുന്ന ഈ പ്രദേശത്തിനു പന്തീരാങ്കാവ് എന്ന പേരു വരാൻ കാരണം ഈ ഗ്രമത്തോട് ചുറ്റി നിൽക്കുന്ന പുത്തൂർമഠം, കൊടൽ നടക്കാവ്, അരപ്പുഴ, മണക്കടവ്, കൈബാലം, കുന്നത്തു പാലം തുടങ്ങിയ പ്രദേശങ്ങളിലായി പന്ത്രണ്ട് കാവുകളാൽ ചുറ്റപ്പെട്ടതിനാൽ അയിരിക്കാം.
Kailamadam School, Pantheeramkavu Pantheeramkavu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പന്തീരാങ്കാവ് മാവോയിസ്റ്റ് കേസ് ഇംഗ്ലീഷ് വിലാസം https://ml.wikipedia.org/wiki/Pantheerankavu_Moist_Case
കോഴിക്കോട് ജില്ലയിലെ പന്തീരാങ്കാവിൽ നിന്ന് അലൻ ശുഐബ്, താഹ ഫസൽ എന്നീ രണ്ട് യുവ സിപിഎം പ്രവർത്തകരെ മാവോയ്സ്റ്റ് ബന്ധം ആരൊപിച്ച് 2019 നവംബർ 1 ന് യു.എ.പി.എ ചുമത്തിക്കൊണ്ട് പോലീസ് അറസ്റ്റുചെയ്ത സംഭവവും തുടർന്നുള്ള കേസിന്റെ നാൾ വഴികളും ആണ് പന്തീരാങ്കാവ് മാവോയിസ്റ്റ് കേസ് അല്ലങ്കിൽ പന്തീരാങ്കാവ് യു.എ.പി.എ കേസ് എന്ന് അറിയപ്പെടുന്നത്.
കേരള രാഷ്ട്രീയത്തിൽ വലിയ കോളിളക്കമുണ്ടാക്കിയ കേസാണിത്.
കേരള പോലീസിൽ നിന്ന് ഈ കേസ് പിന്നീട് എൻ.ഐ.എ ഏറ്റെടുക്കുകയും കേസുകൾ കോഴിക്കോട് ജില്ല സെഷൻ കോടതിയിൽ നിന്ന് കൊച്ചിയിലെ എൻ.ഐ.എ കോടതിയിലേക്ക് മാറ്റുകയും ചെയ്തു.
2020 ജനുവരിയിൽ എൻ.ഐ.എ ഇരുവരെയും കൊച്ചിയിലെ പ്രത്യേക കോടതിയിൽ ഹാജരാക്കി.
പത്തു മാസത്തെ ജുഡീഷ്യൽ കസ്റ്റ്ഡിക്ക് ശേഷം 2020 സെപ്റ്റംബർ 10 ന് കൊച്ചിയിലെ എൻ.ഐ.എ പ്രത്യേക കോടതി ഇരുവർക്കും ജാമ്യം നൽകി.
അലൻ ശുഐബും, താഹ ഫസലും നിയമവിരുദ്ധ പ്രവർത്തനത്തിൽ ഏർപ്പെട്ടതിനു തെളിവില്ലന്ന് പറഞ്ഞാണ് കോടതി ഇവർക്ക് ജാമ്യം നൽകിയത്.
സി.പി.എമ്മിന്റെ പ്രവർത്തകരായിരുന്ന ഇരുവർക്കും മാവോയ്സ്റ്റ് ബന്ധമുണ്ടായിരുന്നു വെന്ന് സിപിഎം കോഴിക്കോട് ജില്ലാ കമ്മറ്റി പറഞ്ഞിരുന്നു.
മുഖ്യമന്ത്രിയും ഇവർക്ക് മാവോയിസ്റ്റ് ബന്ധമുള്ളതായി പത്രസമ്മേളനത്തിൽ പറയുകയുണ്ടായി.
2020 ജനുവരി ഒന്നിന് പത്രസമ്മേളനത്തിൽ അദ്ദേഹം ഇങ്ങനെ പറയുകയുണ്ടായി.
"ആ പരിശോധന നടത്തിക്കഴിഞ്ഞല്ലോ. അവർ മാവോയിസ്​റ്റുകളാണെന്ന് വ്യക്തമായികഴിഞ്ഞല്ലോ.അതിലെന്താ പ്രശ്നം വന്നിരിക്കുന്നത്. അവർ സിപിഎം പ്രവർത്തകരൊന്നുമല്ല. യു.എ.പി.എ ചുമത്തിയത് ഒരു മഹാ അപരാധമായിപ്പോയി എന്നു  പറയണമെന്നല്ലേ നിങ്ങൾ ആഗ്രഹിക്കുന്നത്. അത് ഞാൻ പറയുന്നില്ല."
കേരളത്തിലെ പ്രതിക്ഷപാർട്ടികളും സിപിഎം പ്രവർത്തകരും അനുഭാവികളും ഉൾപ്പടെയുള്ള നിരവധി ജനാധിപത്യ മനുഷ്യാവകാശ പ്രവർത്തകരും ഈ കേസ് ചുമത്തലനെതിരെ രംഗത്ത് വന്നിരുന്നു.
പന്തളം മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Pandalam_Mahadeva_Temple
കേരളത്തിൽ പത്തനംതിട്ട ജില്ലയിൽ പന്തളം ടൗണിൽ നിന്നും ഏതാണ്ട് 3 കി.
മി വടക്കുപടിഞ്ഞാറ് മാറി മുളമ്പുഴ ഗ്രാമത്തിൽ അച്ചങ്കോവിലറിന്റ്റെ  തീരത്ത് സ്ഥിതിചെയ്യുന്ന ശിവക്ഷേത്രമാണ് പന്തളം മഹാദേവക്ഷേത്രം .
ഖരമുനിയാൽ പ്രതിഷ്ഠിക്കപെട്ടതായ് കരുതപ്പെടുന്ന ഈ ക്ഷേത്രം മുൻപ് ഇടപ്പള്ളി സ്വരൂപത്തിന്റ്റെ വകയായിരുന്നെങ്കിലും ഇപ്പോൾ സമീപത്തെ പന്ത്രണ്ട് കരകളിൽ പെടുന്ന ഹൈന്ദവരുടെ കൂട്ടായ്മയായ ഹൈന്ദവ സേവാസമിതിയാണ് ക്ഷേത്രഭരണം നിർവഹിക്കുന്നത്.
ക്ഷേത്രത്തിന്റ്റെ ഈശാന കോണിനോടുചേർന്ന് അച്ചൻകോവിലാർ ഒഴുകുന്നതുമൂലം ക്ഷേത്രം പന്തളം മുക്കാൽവട്ടം എന്ന പേരിലും അറിയപ്പെടുന്നു പ്രധാന ആഘോഷങ്ങൾ
ധനുമാസത്തിലെ ചതയം നാൾ കൊടിയേറി തിരുവാതിരനാൾ ആറാട്ടോടുകൂടി അവസാനിക്കത്തക്ക രീതിയിൽ പത്തുദിവസം നീണ്ടുനിൽക്കുന്ന ഉത്സവമാണ് ക്ഷേത്രത്തിലെ പ്രധാന ആഘോഷം
വ്യശ്ചികത്തിലെ കാർത്തിക,കുംഭമാസത്തിലെ തിരുവാത്തിര,ശിവരാത്രി തുടങ്ങിയവയും ക്ഷേത്രത്തിൽ ആഘോഷിക്കുന്നു.
ഗണപതി സുബ്രഹ്മണ്യൻ മായ യക്ഷിയമ്മ ശാസ്താവ് നാഗങ്ങൾ രക്ഷസ് അവലംബം പുറത്തേക്കുള്ള കണ്ണീകൾ Pandalam Mahadeva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ്
പന്തളം വലിയകോയിക്കൽ ക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 നവംബർ മുതൽ തുടരുന്നു.
പന്തളം രാജവംശത്തിന്റെ കുടുംബക്ഷേത്രമാണ് പന്തളം വലിയകോയിക്കൽ ധർമ്മശാസ്താക്ഷേത്രം.
പന്തളം കൊട്ടാരത്തിനു സമീപത്തു തന്നെയാണ് ക്ഷേത്രവും സ്ഥിതിചെയ്യുന്നത്.
മകരവിളക്കിനായി തിരുവാഭരണ ഘോഷയാത്ര തൂടങ്ങുന്നത് പന്തളം വലിയകോയിക്കൽ ക്ഷേത്രത്തിൽ നിന്നാണ്.
മണ്ഡലകാലത്ത് ഇവിടെ വളരെയധികം തീർത്ഥാടകർ വന്നെത്താറുണ്ട്.
പന്തിയോസ് പീലാത്തോസ് "ഇതാ മനുഷ്യൻ" (Ecce Homo) ജനക്കൂട്ടത്തിന്റെ ആർദ്രത നേടി യേശുവിനെ മോചിപ്പിക്കാൻ ശ്രമിക്കുന്ന പീലാത്തോസ്, അന്തോണിയോ സിസേറിയുടെ രചന
റോമാസാമ്രാജ്യത്തിന്റെ ഭാഗമായിരുന്നു യൂദയായുടെ അഞ്ചാമത്തെ പ്രവിശ്യാധികാരിയായിരുന്നു പന്തിയോസ് പീലാത്തോസ് .
തിബേരിയസ് ചക്രവർത്തിയുടെ കാലത്ത് എ.ഡി. 26-36 കാലത്താണ് അദ്ദേഹം ഈ പദവിയിൽ ഇരുന്നത്.
യേശുക്രിസ്തുവിന്റെ വിചാരണയേയും കുരിശുമരണത്തേയും സംബന്ധിച്ച സുവിശേഷാഖ്യാനങ്ങളാണ് അദ്ദേഹത്തിന്റെ സ്മരണ നിലനിർത്തിയത്.
പുതിയനിയമത്തിനു പുറത്ത് പീലാത്തോസിനെ സംബന്ധിച്ച വിവരങ്ങൾക്ക് പ്രധാനമായും ആശ്രയിക്കാനുള്ളത് 1962-ൽ കണ്ടുകിട്ടിയ "പീലാത്തോസിന്റെശില"-യിലെ എഴുത്താണ്.
പീലാത്തോസിനെ ഒരു ചരിത്രവ്യക്തിത്വമായി അടിവരയിടുന്ന ഈ രേഖ പ്രവിശ്യാധികാരി എന്ന അദ്ദേഹത്തിന്റെ സ്ഥാനപ്പേരിനെ സംബന്ധിച്ച സുവിശേഷസാക്ഷ്യത്തേയും പിന്തുണയ്ക്കുന്നു.
ഇതിനു പുറമേ, റോമൻ ചരിത്രകാരനായ ടാസിറ്റസ്, അലക്സാണ്ഡ്രിയയിലെ ഫിലോ , ഒന്നാം നൂറ്റാണ്ടിലെ യഹൂദചരിത്രകാരൻ ഫ്ലാവിയസ് ജോസെഫ് എന്നിവരും പീലാത്തോസിനെ പരാമർശിക്കുന്നു.
നാലുകാനോനികസുവിശേഷങ്ങൾക്കു പുറമേ, നിക്കദോമോസിന്റേയും മാർഷന്റേയും അകാനോനികസുവിശേഷങ്ങൾ ഉൾപ്പെടെയുള്ള ലിഖിതങ്ങളിലും അദ്ദേഹം കടന്നുവരുന്നുണ്ട്.
റോമിലെ പോന്തീ കുടുംബത്തിൽ പെട്ട ഒരു കുതിരപ്പടയാളിയായിരുന്നു പീലാത്തോസ് എന്നാണ് ഈ രേഖകളിൽ നിന്നുള്ള അനുമാനം.
വലേരിയസ് ഗ്രാറ്റിയസിനെ പിന്തുടർന്നാണ് അദ്ദേഹം എ.ഡി. 26-ൽ യൂദയായുടെ പ്രവിശ്യാധികാരിയായത്.
ഈ പദവിയിൽ പീലാത്തോസ് പിന്തുടർന്ന നയങ്ങൾ യഹൂദന്മാരുടെ മത ഭാവുകത്വത്തെ അവഗണിച്ച് ഫിലോയുടേയും ജോസഫസിന്റേയും വിമർശനം ഏറ്റുവാങ്ങി.
ശമരിയാക്കാരുടെ ഒരു കലാപത്തെ ക്രൂരമായി അടിച്ചമർത്തിയതിനെ തുടർന്ന് പീലാത്തോസിനെ റോമിലേക്കു തിരികെ വിളിച്ചതായും എ.ഡി. 37-ൽ തിബേരിയസിന്റെ മരണത്തിനു തൊട്ടു മുൻപ് അദ്ദേഹം റോമിൽ മടങ്ങിയെത്തിയതായും ജോസഫസ് പറയുന്നു.
യൂദയായിൽ അദ്ദേഹത്തിന്റെ പിൻഗാമിയായത് മാർസെല്ലസാണ്.
1961-ൽ കണ്ടുകിട്ടിയ പീലാത്തോസിന്റെ ശില പങ്ക്
യേശുവിനെ മരണശിക്ഷയിൽനിന്നു രക്ഷിക്കാൻ പീലാത്തോസ് ശ്രമിച്ചതായും, യഹൂദനേതൃത്വത്തിന്റെ സമ്മർദ്ദത്തിനും ജനക്കൂട്ടത്തിന്റെ മുറവിളിക്കും വഴങ്ങി മനസ്സിലാമനസ്സോടെ മാത്രം അതിനു സമ്മതിച്ചതായുമാണ് സുവിശേഷഭാഷ്യം.
യേശുവിന്റെ വധത്തിന്റെ ഉത്തരവാദിത്തത്തിൽ നിന്ന് ഒഴിഞ്ഞുനിൽക്കാൻ പീലാത്തോസ് പണിപ്പെട്ടതായി എല്ലാ സുവിശേഷങ്ങളും പറയുന്നു.
"ഈ നീതിമാന്റെ രക്തത്തിൽ എനിക്കു പങ്കില്ല" എന്ന കൈകഴുകലിന്റെ നാടകീയരംഗം തന്നെ മത്തായിയുടെ സുവിശേഷത്തിലുണ്ട് .
പീലാത്തോസ് "ആത്മാവിൽ ക്രിസ്ത്യാനി" ആയിരുന്നെന്ന് രണ്ടാം നൂറ്റാണ്ടിലെ പ്രമുഖ ലത്തീൻ ക്രൈസ്തവചിന്തകൻ തെർത്തുല്യൻ കരുതി.
ആറാം നൂറ്റാണ്ടോടെ കോപ്റ്റിക് ക്രിസ്തീയത അദ്ദേഹത്തെ പുണ്യവാനും രക്തസാക്ഷിയുമായി കൊണ്ടാടി.
പുനർവായന
എങ്കിലും യേശുവിന്റെ വധത്തിൽ റോമൻ ഭരണകൂടത്തിന്റേയും അതിന്റെ പ്രതിനിധി പീലാത്തോസിന്റേയും പങ്കിനെപ്പറ്റിയുള്ള സുവിശേഷസാക്ഷ്യത്തിന്റെ വിശ്വസനീയത തർക്കവിഷയമാണ്.
ഈ ആഖ്യാനങ്ങൾ സുവിശേഷകന്മാരുടെ വീക്ഷണഗതിയുടേയും അവരെ സ്വാധീനിച്ച രാഷ്ട്രീയസാഹചര്യങ്ങളുടേയും സൃഷ്ടിയാകാം എന്നു വാദിക്കപ്പെട്ടിട്ടുണ്ട്.
യേശുവിന്റെ വധത്തിന്റെ മുഴുവൻ ഉത്തരാവാദിത്വവും യഹൂദനേതൃത്വത്തിൽ ചുമത്തുന്ന സുവിശേഷഭാഷ്യവും അതിൽ തെളിയുന്ന പീലാത്തോസിന്റെ ചിത്രവും, തുടർന്നുവന്ന നൂറ്റാണ്ടുകളിൽ ക്രൈസ്തവലോകത്തെ ഗ്രസിച്ച ജൂതവിരോധത്തിൽ അവ വഹിച്ച പങ്കിന്റെ പശ്ചാത്തലത്തിൽ പ്രത്യേകിച്ചും പുനഃപരിശോധിക്കപ്പെട്ടിട്ടുണ്ട്.
യേശുവിന്റെ തടവിലാക്കിയത് ഒരു റോമൻ സേനാഗണമായിരുന്നെന്നും, യഹുദന്മാരുടെ രക്ഷകപ്രതീക്ഷയേയും വിമോചനവാഞ്ഛയേയും ഭയന്ന സാമ്രാജ്യാധികാരികൾ തന്നെയാകാം കുരിശേറ്റലിനു മുൻകൈ എടുത്തിരിക്കുകയെന്നും യഹൂദരുടെ അധികാരസമിതിയായ സെൻഹെദ്രിൻ യേശുവിന്റെ കാര്യം പരിഗണിക്കാൻ കൂടിച്ചേർന്നിട്ടു തന്നെ ഉണ്ടാവില്ല എന്നും ചൂണ്ടിക്കാണിക്കപ്പെട്ടിട്ടുണ്ട്.
അവലംബം 1 2 പന്തിയോസ് പീലാത്തോസ്, ഓക്സ്ഫോർഡ് ബൈബിൾ സഹകാരി (പുറങ്ങൾ 594-95)
ദില്ലി സൽത്തനത്ത് ഇംഗ്ലീഷ് വിലാസം https://ml.wikipedia.org/wiki/Delhi_Sultanate ദില്ലി സൽത്തനത്തിന്റെ വ്യാപനം - വിവിധ സുൽത്താന്മാരുടെ കാലങ്ങളിൽ
1206 മുതൽ 1526 വരെ ദില്ലി ആസ്ഥാനമാക്കി ഭരിച്ചിരുന്ന അഞ്ചു ഇസ്ലാമികരാജവംശങ്ങളെയാണ്‌ ദില്ലി സൽത്തനത്ത് (ഇംഗ്ലീഷ്:Delhi Sultanate, ഉർദ്ദു:دلی سلطنت) അഥവാ ഹിന്ദ് സൽ‍ത്തനത്ത് (ഇംഗ്ലീഷ്:Sultanat e Hind, Urdu: سلطنتِ هند) എന്ന് അറിയപ്പെടുന്നത്.
മാംലൂക് രാജവംശം (1206-90), ഖിൽജി രാജവംശം (1290-1320), തുഗ്ലക് രാജവംശം (1320-1413), സയ്യിദ് രാജവംശം (1414-51), ലോധി രാജവംശം (1451-1526) എന്നിവയാണ്‌ ഈ അഞ്ചു രാജവംശങ്ങൾ.
ഇന്നത്തെ ഡൽഹി നിലനിൽക്കുന്ന സ്ഥലത്ത് അവർ അനേകം നഗരങ്ങൾ സ്ഥാപിച്ചു .
1526-ൽ ഉയർന്നു വന്ന മുഗൾ സാമ്രാജ്യത്തിൽ ലയിച്ചായിരുന്നു സൽത്തനത്തിന്റെ അന്ത്യം.
രാജവംശങ്ങളും സുൽത്താന്മാരും മംലൂക് രാജവംശം
പന്ത്രണ്ടാം നൂറ്റാണ്ടിന്റെ അവസാന പാദത്തിൽ മുഹമ്മദ് ഘോറി , സിന്ധൂ ഗംഗാ തടങ്ങളിലേക്ക് ആക്രമണം തുടങ്ങി.
ഘാസ്നി , മുൾത്താൻ , സിന്ധ് , ലാഹോർ , ദില്ലി എന്നിങ്ങനെ ഓരോ പട്ടണങ്ങളായി ഘോറി കീഴടക്കി.
1206-ൽ ഘോറിയുടെ മരണത്തിനു ശേഷം അദ്ദേഹത്തിന്റെ ഒരു സൈന്യാധിപനായിരുന്ന ഖുത്ബ് ഉദ് ദീൻ ഐബക് ദില്ലിയിലെ സുൽത്താൻ എന്ന് സ്വയം പ്രഖ്യാപിക്കുകയും ദില്ലി സൽത്തനത്തിലെ ആദ്യ രാജവംശമായ മാംലൂക് രാജവംശം (അടിമ രാജവംശം )സ്ഥാപിക്കുകയും ചെയ്തു.